Nuwe ekspat-belasting kan plaaslike ekonomie knou | Maroela Media
Hersiene wetgewing rakende die belasting van Suid-Afrikaners wat in die buiteland werk, kan menige belastingbetalers hul verblyfreg in Suid-Afrika vir belastingdoeleindes laat opgee, wat negatiewe nagevolge vir die land se ekonomie kan inhou.
Só sê Martin de Kock, ŉ direkteur by Ascor Onafhanklike Welvaartbestuurders, oor die nuwe wetgewing wat op 1 Maart 2020 in werking sal tree.
“Tot op hede is inkomste verdien deur Suid-Afrikaanse belastingbetalers wat meer as 183 dae – waarvan 60 aaneenlopend – in die buiteland was, vrygestel van belasting. Wanneer die wetgewing in werking tree in Maart, sal slegs die eerste R1 miljoen van hierdie inkomste vrygestel word,” sê hy.
Derhalwe sal inkomste bo die vrygestelde R1 miljoen belasbaar wees teen die gewone koerse volgens die Suid-Afrikaanse Inkomstediens (SAID) se belastingtabel. Die reëls met betrekking tot die dae in die buiteland bly van toepassing.
“Ek vermoed dat bogenoemde wetgewing tot gevolg gaan hê dat meer belastingbetalers hul ‘verblyfreg’ vir belastingdoeleindes gaan laat vaar. Die gevolg kan ŉ grootskaalse uittog van belastingbetalers wees wat verliese vir die land se fiskus tot gevolg sal hê. Daar sal ook minder mense wees wat plaaslik hul geld in die ekonomie aanwend.
“Dit sal op kort termyn dalk voordelig wees met inkomste wat gegenereer word, maar op lang termyn sal dit lei tot ŉ verdere vermindering van die belastingbetalersbasis,” verduidelik De Kock.
De Kock het aan Maroela Media gesê dié wetgewing gaan nie Suid-Afrikaanse werkers in die buiteland raak nie. “Onafhanklike kontrakteurs word spesifiek uitgesluit uit hierdie wetgewing, aangesien die bestaan van ŉ werknemer of werkgewer ŉ vereiste is.”
Maroela Media het vir De Kock gevra oor die aspekte van die nuwe wetgewing.
Opgee van belastingverblyfreg
As ŉ Suid-Afrikaner geld buite die land verdien, maar steeds hier eiendom besit, ŉ gesin het wat hier woon en as ŉ Suid-Afrikaner beskou wil word, word hulle as ŉ belastingbetaler met normale verblyf geag.
Indien die belastingbetaler se normale verblyf nie meer in Suid-Afrika is nie, kan hy sy belastingverblyfreg opgee. “As ŉ belastingbetaler nie vir belastingdoeleindes in Suid-Afrika woon nie, sal die belastingwysiging nie van toepassing wees op só ŉ belastingbetaler nie.
“Hou egter in gedagte, indien die belastingbetaler sy plaaslike verblyf vir belastingdoeleindes opgee, kan daar ŉ uitgangsfooi gehef word. Hierdie fooi ontstaan aangesien daar vir belastingdoeleindes ŉ geagte realisering van alle bates, wat vaste eiendom uitsluit, plaasgevind het teen die huidige markwaarde. Met ander woorde, ŉ kapitaalwins het ontstaan wat belas word op die normale kapitaalwinsbelasting-berekening.”
De Kock waarsku dat dié proses formeel by SAID hanteer moet word en dat SAID in kennis gestel moet word van die status. “Wees bewus van die definisie van normale verblyf en maak seker jy voldoen aan die vereistes,” sê hy.
Omdat hierdie wet van toepassing is op inkomstebelasting, is daar komplikasies wat ter sprake kom. “Vir baie van die belastingbetalers wat in die buiteland werksaam is, verskaf die werkgewers gratis akkommodasie en selfs vervoer, waarop daar geen waarde geplaas word nie. Uit ŉ Suid-Afrikaanse inkomstebelasting-perspektief word hierdie gratis voordele as byvoordele geag en daar moet ŉ waarde daaraan toegeken word vir belastingdoeleindes,” sê De Kock.
Die risiko van dubbele belasting word gewoonlik vrygespring weens dubbelbelasting-ooreenkomste (DBO) wat onderteken word tussen SAID en die belastingowerhede van oorsese lande. Die belasting wat reeds in die buiteland betaal is, kan dus afgetrek word van belasting wat plaaslik betaalbaar is, mits daar wel ŉ DBO ingestel is. Suid-Afrika het só ŉ ooreenkoms met 60 lande.
Omdat die situasie van een belastingbetaler na ŉ ander verskil en die wetgewing redelik kompleks is, is dit sinvol om ŉ belastingspesialis te raadpleeg rakende die beste uitkoms vir ŉ spesifieke situasie, stel De Kock voor.
ŉ Belangrike beginsel om in gedagte te hou, is dat ŉ besluit wat slegs ter wille van belasting geneem word, dikwels nie die regte besluit is nie.
Soos ek verstaan sal die ‘ekspat belasting’ die delta opmaak en ~gelyk wees aan die belasting wat ekspats ‘sou betaal’ vir daardie inkomste, gemeet aan SA belastingtabelle? (Eintlik minder want daar is ‘n R1m vrystelling)
AS dit die geval is, hoekom die oproer daaroor? Moet die las op inwoners net swaarder word omrede die ekspats jolly-patrollie geen bydrae lewer tot SA, en soos dit klink vir my nie eintlik belasting wil betaal? Hoe regverdig is dit as mens nou feitlik daarna kyk. (Ek sal ook hou van so model, maar iemand moet betaal vir die aanloopbaan waarop jy land, die paaie waarop jy huis toe ry, ens ens?)
Dus – jy dra niks juis by in SA, en dreig dan dat jy ‘finansieel kan emmigreer’ ? Wat is die verlies?
Ek hoor die argumente van ongerief, gesin min sien, ens – hoekom bly jy dan 183 dae weg as dit sulke groot trauma is? Klink vir my maar of hier ‘n goeie dosis selfsugtige geldgierigheid by betrokke is….
Janet · 1 maand gelede
As ‘n geldgierige ekspat- hoekom moet ons belasting betaal as ons fisies nie van enige dienste kan gebruik maak nie aangesien ons in die buiteland woon? Ons kinders gaan nie daar skool nie, ons ry nie op SA paaie nie ens.
R1m in Engeland het geensins dieselfde koopkrag itv verblyf en kos as R1m in SA nie. So die R1m reël is totaal waansinnig!
Verblyfreg opgee en permanent immigreer is die beste opsie vir ekspats- dit beteken SA sal klomp mense wat oor ‘n paar jaar sou terugkom, met baie kennis en vaardighede, finaal verloor.
@B- Sjoe, jy het seker insae tot die ekspats se besluite en oorwegings om sulke uitsprake te maak. Ek is baie seker dat meer as die helfte sou terug kom as hulle hier ‘n werk kon kry. Buitendien my man se drang om sy gesin te versorg is groter as die trauma om hom slegs 3 maande ‘n jaar te sien. Jolly patrollie? Jy het nie ‘n idee waarvan jy praat nie.
Ek stem Lindie. Jollie patrollie vir die sekuriteits ouens wat hulle lewens in midde afrika en die midde ooste waag? Die expads betaal belasting wanneer hulle in suid afrika is dmv al die belasting wat op alles gehef word. Hulle sponsor net nie die duitse karre dmv inkomste belasting vir die kaders nie
Gaps · 1 maand gelede
As jy ni weet waarvan jy praat nie bly dan still. Ek en my gesin gaan DALK een keer n jaar SA toe vir so 10 dae. So vir wat moet ek belasting betaal. Wil sien hoe lekker jollie dit vir jou is om hier in Nigeria te bly. So jammer maar ek sal ni belasting betaal ni.
Kan sien jy het nognie in Afrika gewerk nie ou maat.
Zato · 4 weke gelede
Ek het alles mooi vir B verduidelik gister oor die belasting, BTW, erfbelasting, belasting gehef op petrol en diesel ens.
Ongelukkig is dit toe nie geplaas na ek dit gestuur het nie. B het nie ‘n idee waarvan hy praat nie.
Jy reken geldgierigheid is die rede hoekom mense weg werk van hul gesinne af? Ek glo weer dat meeste dit doen om te kan oorleef.
Ons werk in die buiteland as gevolg van regstellende aksie, nie omdat ons wil nie. Ek beplan nou om my familie hier na my te bring in St Martin. Dis in elk geval veiliger. Klaar koper vir huis gekry. Sal nie belasting betaal as ons blankes nie gewaardeer word nie. Bye!
Belasting is geld wat by almal gevat word en veronderstel is om gebruik te word om sekere goed – goed wat deur almal gebruik (kan) word – te verskaf en in stand te hou. So, indien jy nie daardie goed gaan gebruik nie, waarom moet jy daarvoor betaal?
Hoe meer desperaat die ANC regering raak om geld in te kry, hoe meer maniere sal ontwikkel word om die ANC geld te ontse, al beteken dit dan dat mense hulle burgerskap sal prysgee en eerder volle belasting betaal aan die lande waar hulle werk. So n besluit sal in elk geval nie net oor belasting wees nie, dit strek reeds baie verder, daarom kan ekstra belasting die knoop deurhak om #ImStaying, finaal vaarwel toe te roep!
Augustus · 1 maand gelede
…skaf kapitaalwinsbelasting in geheel af ….en daar sal beleggings volg en daar sal onderneem word…. kapitaal sal invloei …. privaat investeerders sorg vir die ontwikkeling van ‘land….Bevry ons van oorbodige politici wat nie kennis van ekonomie het nie asook van die massa onbekwame amptenare op elk vlak wat nie wil en kan werk nie…
Dis net die begin. Dif word net al beter om burgurskap op te gee.
Hierdie stap sal my ook dwing om my SA burgerskap finaal op te gee. Kan nie wag vir die dag om vir SARS ‘n toffie te wys nie. Maar ek sal steeds my familie daar finansiël ondersteun.
Zato · 1 maand gelede
Ek het iemand gehad wat voltyds by ons gewerk het en ingebly het. Dit het later verander na 3 keer ‘n week, toe een keer’ n week en nou is dit net een keer elke 2 weke. So ook ons grassny dienste wat ‘n hele paar mense werk gee. Dis nou net 1 keer’ n maand waar dit eers elke 2 weke was. Ek werk in die buiteland en al die geld wat ek maak kon ek huis toe bring en dit hier spandeer. En dis nie net ek nie daar is duisende van ons wat ons wel verdiende geld in SA spandeer het en so het ons gehelp om werk te skep. Dit wat ons kon gee het ons gegee om minderbevooregte mense ook te help. Maar ek neem aan die regering het dit nie in ag geneem nie. Ons werk weg van ons gesinne af, maar ons bly in ‘n land wat ons nie wil he nie. Net ons geld is goed genoeg. Koebaai SA! My gesin kan nou maar eerder kom bly waar ek werk dink ek.
Ek stem 100% saam met jou! My arme man moet nou al jare in die buiteland swoeg onder erge omstandighede om die pot aan die kook te hou want hy is te lig van kleur om sy kennis en ondervinding in hierdie land in te ploeg. Die meeste van sy verdienste kom weer terug SA toe en word hier gespandeer maar dis blykbaar ook nie goed genoeg nie. Hierdie parasiete wil die lewe uit hierdie land en sy burgers suig tot daar niks oor bly nie.
Feite, ek weet nie wat is jou onstandighdede nie, maar ek sal aanraai dat julle na opsies in die buiteland soek, veral in sentraal Amerika en Europa. Doen ‘n Google soektog en gesels met ‘n emigrasiekonsultant.
Baie saffas werk in Saudi Arabia en ander gevaarlike plekke. So, nou word hul gevaar- en ongeriefstoelae ook belas, sowel as vliegkaartjies vir vakansies. Jy waag jou lewe om ‘n inkomste te verdien want hier is nie werk vir wittes nie. Nou teer die vet ANC hier op jou inkomste, terwyl jy jou lewe op die spel plaas.
Kobus, om in plekke soos die UAE te woon en werk is ook duur. Die R1 miljoen is dus kleingeld daar. Baie expats is in vir ‘n skok en sal geld moet leen om SARS te betaal.
Hulle kan nie vir die mense werk gee in SA nie, hulle moet in ander lande gaan werk soek, maar hulle wil nog altyd hul geld hê! Siek man ! Gee vir die kinders hier werk dan hoef hulle nie te gaan werk in ander lande nie…maar hulle kan nie! tipies!
SARS vat nou 60werksdae as daar ‘n fout is op jou dokumente. Dan maak jy dit reg en dan sien SARS mannetjie nie dit is reggemaak nie, dan vat hulle weer 60 werksdae. Soek sekere Exparts se geld om die belasting terug te betaal. Belaglik!! Maar moet netnie vir hulle skuld nie!!..
Breek bande · 1 maand gelede
Ek glo baie expats nes ek en ander was wys genoeg om geen eiendomme, inkomste of beleggings meer in daardie hool te hê nie. Ek glo die res sal beslis die skrif teen die muur lees en dieselfde skuif maak. Laat die plunderaars maar elders gaan roof.
rlnNZ · 1 maand gelede
Ek is een van die wat my verblyfreg gaan opgee. Geen manier wat ek gaan betaal nie.
As jy ‘n SA burger wil wees en stemreg wil hê moet jy belasting betaal. As jy nie wil belasting betaal nie, gee op jou stemreg en vat jou goedjies. So maklik soos dit.
Klink vir my na n goeie idee
Ek wens so my man kan ‘n werk as ekspat kry iewers! Met twee grade, meer as 30 jaar se werkservaring sukkel hy nou al vir drie jaar om werk te kry nadat die fabriek waar hy gewerk het gesluit het. En oral is dit dieselfde storie: “too white and too bright”, te Afrikaans, te oud….. Hier is net nie werk in SA nie, maar ons sukkel om inligting te kry oor ekspat poste in ander lande.
Daar is miljoene SA’ners wat nie inkomstebelasting betaal nie, maar wat stemreg het…
@ Nooit: Daar is miljoene SA’ners wat nie inkomstebelasting betaal nie, maar wat stemreg het…
My seun en sy gesin woon in Engeland, waar hy baie aan verskillende belastings betaal en boonop duur vir verblyf. Volgens hierdie nuwe wet moet hy begin belasting betaal hier sodra sy inkomste daar R1 mil oorskry. Dít kan gebeur sonder dat hy ‘n pennie meer verdien daar, bloot omdat die Rand so swak en wisselvallig is.
Stem saam met Alta. Ekke “pay nie die tax, maar ek gaan vote”!!!
Driesa · 4 weke gelede
Ek…in SA belasting betaal aan n klomp korrupte onderduimse skuim met verskuilde agendas…Nooit ek sal nie…ek werk al dertig jaar in die buiteland…kom kyk SA van buite af..die regering vrot..jammer maar vat my maar hof toe..kerk toe parlement toe..maak net wat julle wil…ek ondersteun julle gemaklikke lewe glad nie…groetnis aan sars…
So ons wat nie n keuse het nie moet volgens die hierbo maar net betaal. Julle is net soos die ANC was voor 1994. Ek wens ek kon eers R1000 000-00 verdien voor ek hoef belasting te betaal.. B jy is 100% reg.